**I: ΕΙΔΗ ΑΝΤΙΣΗΜΙΤΙΣΜΟΥ**

Υπάρχουν δύο απόψεις για το τι είναι Εβραίος: 1. Οι φασίστες υποστηρίζουν ότι οι Εβραίοι είναι η «αντιφυλή».

Η άποψη αυτή δεν είναι αληθινή, αλλά την παρουσίασαν ως αληθινή. 2. Οι φιλελεύθεροι υποστηρίζουν ότι οι Εβραίοι είναι μια μειονότητα, γιατί ζουν με έναν δικό τους τρόπο ζωής. Η άποψη αυτή είναι αληθινή.

*«Φυλή δεν είναι, όπως θέλουν οι λαϊκοεθνικιστές, άμεσα φυσική ουδετερότητα.[…] Φυλή σήμερα είναι η αυτοσυντήρηση και επικράτηση του αστικού ατόμου, ενσωματωμένου στη βάρβαρη συλλογικότητα.»* (σελ.279)

**II: Ο ΑΝΤΙΣΗΜΙΤΙΚΟΣ ΑΝΘΡΩΠΟΣ**

Το ανεκπλήρωτο της επαγγελίας της ευτυχίας γίνεται αντιληπτό: το μίσος στρέφεται προς τους αδύναμους κι όσους ξεχωρίζουν. Το μόνο κέρδος είναι ότι δεν βρίσκονται σε χειρότερη θέση από τα θύματα.

*«Το πραγματικό κέρδος στο οποίο ελπίζει ο λαοσύντροφος είναι ο καθαγιασμός της οργής του από τη συλλογικότητα. Όσο μικρότερα είναι τα άλλα πλεονεκτήματα, τόσο πιο πεισματικά ευθυγραμμίζεται με το κίνημα, αν και γνωρίζει ότι αυτό είναι λάθος. Ο αντισημιτισμός αποδείχθηκε άτρωτος απέναντι στη σκέψη πως είναι ασύμφορος. Για το λαό είναι πολυτέλεια.»* (σελ. 281)

*«[…] το ξένο που θυμίζει τη γη της επαγγελία, η ομορφιά που θυμίζει τη σεξουαλικότητα, το καταραμένο ως βδελυρό ζώο, που παραπέμπει στη συχνή εναλλαγή σεξουαλικού συντρόφου, επισύρει την καταστροφική μανία των πολιτισμένων, οι οποίοι δεν μπόρεσαν ποτέ να ολοκληρώσουν την επώδυνη εκπολιτιστική διαδικασία.[…] Η ιδέα μιας ευτυχίας χωρίς εξουσία είναι ανυπόφορη, διότι μόνο αυτή θα ήταν αληθινή ευτυχία.»* (σελ. 284)

**III: ΟΙΚΟΝΟΜΙΑ**

Λειτουργία καπιταλιστικού συστήματος: εκμετάλλευση εργατών από εργοδότες 🡪 χαμηλοί μισθοί. Ωστόσο, οι έμποροι (οι Εβραίοι) τους δημιουργούν ανάγκες και γι’ αυτά που δεν μπορούν ν’ αγοράσουν 🡪 οι Εβραίοι επωμίζονται το μίσος που προκύπτει εξαιτίας της οικονομικής αδικίας του καπιταλιστικού συστήματος.

*«Η σημερινή κοινωνία […] όπου οι φασίστες ηγέτες κεκλεισμένων των θυρών διαπραγματεύονται τα εδάφη και τη ζωή των εθνών, ενώ το τετραπέρατο κοινό πλάι στο ραδιόφωνο λογαριάζει το τίμημα […] αυτή η κοινωνία, στην οποία δεν είναι πια μόνο η πολιτική μια κερδοσκοπική επιχείρηση, αλλά η κερδοσκοπική επιχείρηση είναι όλη η πολιτική, εξοργίζεται από την οπισθοδρομική εμπορική συμπεριφορά του Εβραίου, τον χαρακτηρίζουν υλιστή και αισχροκερδή.»* (σελ. 284-285)

**IV: ΘΡΗΣΚΕΙΑ**

Ιουδαϊσμός: ορθολογική θρησκεία. Χριστιανισμός: ανορθολογική, με στοιχεία μαγείας. Οι χριστιανοί το γνωρίζουν ενδόμυχα, και μισούν τους Εβραίους, ως αυτοί που τα ξέρουν καλύτερα, ενώ μόνο από τη δυστυχία των δεύτερων μπορούν οι πρώτοι να νιώσουν ασφάλεια.

«*Δυνάμει, όμως, των ίδιων στοιχείων μέσω των οποίων ο χριστιανισμός αίρει το ανάθεμα της φυσικής θρησκείας, φέρνει πάλι στο προσκήνιο την ειδωλολατρία υπό εκπνευματισμένη μορφή. Όσο πιο κοντά στο πεπερασμένο τοποθετείται το απόλυτο, τόσο πιο απόλυτο γίνεται το πεπερασμένο. Ο Χριστός, το ενσαρκωμένο πνεύμα, είναι ο θεοποιημένος μάγος.»* (σελ. 291)

*«Έτσι, η ένοχη συνείδηση πρέπει να συστήνει τον προφήτη ως σύμβολο και τη μαγική πρακτική ως μεταμόρφωση. Αυτό καθιστά το χριστιανισμό θρησκεία, υπό ορισμένη έννοια μάλιστα τη μοναδική: έναν διανοητικό δεσμό προς το διανοητικά ύποπτο, μια ιδιαίτερη πολιτιστική περιοχή.»* (σελ. 292)

**V: ΜΙΜΗΤΙΣΜΟΣ**

Η μιμητική συμπεριφορά είναι δυνατή στις συγκεντρώσεις των αντισημιτών. Εκεί υιοθετούνται πρακτικές κοινωνιών παραδοσιακού τύπου για την εδραίωση της κυριαρχίας τους.

*«Ο πάταγός τους είναι το οργανωμένο γέλιο. Όσο πιο τρομακτικές είναι οι κατηγορίες και οι απειλές, όσο μεγαλύτερος ο θυμός, τόσο πιο επιβεβλημένος είναι και ο χλευασμός. Θυμός, χλευασμός και φαρμακωμένη μίμηση είναι κατά βάθος το ίδιο.»* (σελ. 303)

**VI: ΠΡΟΒΟΛΗ**

Ο αντισημιτισμός στηρίζεται στην εσφαλμένη προβολή, την οποία ενισχύει η ημιμάθεια, που νεκρώνει την κριτική ικανότητα. Ο αντισημίτης, λοιπόν, προβάλλει στον Εβραίο τη δική του δυστυχία και τα δικά του μειονεκτήματα.

«*Ο μηχανισμός τον οποίο χρησιμοποιεί το ολοκληρωτικό σύστημα είναι τόσο παλιός όσο ο πολιτισμός. […] Ο τυφλά αιμοχαρής έβλεπε πάντοτε στο θύμα τον διώκτη ο οποίος τον έφερνε σε απεγνωσμένη κατάσταση άμυνας […]. Αυτός που έχει επιλεγεί ως εχθρός γίνεται ήδη αντιληπτός ως εχθρός. Η διαταραχή προέρχεται από την ανικανότητα του υποκειμένου να ξεχωρίσει στο υλικό της προβολής το δικό του και το ξένο μερίδιο.»* (σελ. 307)

*«Η ψυχαναλυτική θεωρία διέκρινε ως ουσία της παθολογικής προβολής τη μεταβίβαση κοινωνικά προγραμμένων παρορμήσεων του υποκειμένου στο αντικείμενο. Υπό την πίεση του Υπερεγώ το Εγώ προβάλλει τις επιθετικές ορέξεις, οι οποίες ορμώνται από το Εγώ και λόγω της ισχύος τους είναι επικίνδυνες και για το ίδιο[…]»*(σελ.314)

*«Επειδή λοιπόν η αλήθεια απαιτεί φαντασία, ο φαντασιόπληκτος μπορεί πάντοτε να έχει την εντύπωση πως η αλήθεια είναι φανταστική και η ψευδαίσθησή του η αλήθεια.»* (σελ. 316)

*«[…]ο παρανοϊκός δεν μπορεί να ξεπεράσει ένα πλέγμα συμφερόντων προσδιοριζόμενο από την ψυχολογική του μοίρα. Η οξύνοια του αναλώνεται μέσα στον κύκλο που χάραξε η έμμονη ιδέα, όπως η επινοητική ιδιοφυΐα της ανθρωπότητας καταστρέφει τον εαυτό της υπό την επήρεια του τεχνικού πολιτισμού. Η παράνοια είναι η σκιά της γνώσης.»* (σελ. 319)

*«Τα θρησκευτικά συστήματα διατηρούν κάτι από τη συλλογικότητα που προφυλάσσει τα άτομα από την αρρώστια, η οποία κοινωνικοποιείται: μέσα στη μέθη της κοινωνικής έκστασης, και μάλιστα υπό την έννοια της κοινότητας, η τυφλότητα γίνεται σχέση και ο παρανοϊκός μηχανισμός τίθεται υπό έλεγχο χωρίς να χάνει την δυνατότητα να τρομάζει. Αυτό ίσως ήταν μια από τις μεγάλες συμβολές των θρησκειών στην αυτοσυντήρηση του είδους.»* (σελ 321)

**VII: ΜΑΖΙΚΗ ΚΟΙΝΩΝΙΑ & ΜΑΖΙΚΗ ΔΗΜΟΚΡΑΤΙΑ**

Στη μαζική κοινωνία, το άτομο είναι ένα εμπόδιο. Έτσι, τόσο η μαζική κουλτούρα, όσο και η μαζική δημοκρατία, του αφαιρούν την υποκειμενικότητά του με αποτέλεσμα τη στερεοτυπική σκέψη. Το μίσος του ατόμου θα κατευθυνθεί, επομένως, στο πιο εύκολο θύμα αφού η ηγεσία έχει διαμορφώσει τα στερεότυπα γι’ αυτό: οι Εβραίοι είναι απλώς ένα από αυτά.

*«Ο άνθρωπος οφείλει να κάνει κάτι απτό. Όσο πιο περιττή γίνεται η σωματική εργασία με την ανάπτυξη της τεχνικής, τόσο πιο ένθερμα ανακηρύσσεται σε πρότυπα εργασίας, η οποία δεν επιτρέπεται να μπει στον πειρασμό να αντλήσει από αυτήν την εξέλιξη τα κατάλληλα διδάγματα. Αυτό είναι το μυστικό της αποβλάκωσης η οποία ευνοεί την αντισημιτισμός.»* (σελ. 330)

*«Με την πρόοδο της βιομηχανικής κοινωνίας η οποία ισχυρίζεται πως εξαφάνισε μαγικά το νόμο της εξαθλίωσης, που ήταν απόρροια της, καταστρέφεται τώρα η έννοια που νομιμοποιούσε το όλον: ο άνθρωπος ως πρόσωπο, ως φορέας του Λόγου. Η διαλεκτική του διαφωτισμού μεταστρέφεται αντικειμενικά σε παράνοια.»* (σελ. 332)

*«Όπου φαίνεται πως τα άτομα μπορούν ακόμη να αποφασίζουν, ουσιαστικά έχουν προαποφασισθεί τα πάντα. Το διαλαλούμενο από τους πολιτικούς των παρατάξεων ασυμφιλίωτο των ιδεολογιών δεν είναι και αυτό παρά μόνο μια ιδεολογία του τυφλού συσχετισμού εξουσίας.»* (σελ. 333)